English: Thank you, Andrew R.T. Davies, for that very long list of comments around the consultation that I have launched today. I will try my best to answer all your questions. I have to take task with him about his lambasting of the Welsh Government. It's good to see the British Lung Foundation here in Wales recognising the good work that we have been doing. I'm very pleased about the plan, whereas the Tories' plans in England were described by the British Lung Foundation as a missed opportunity with risks of going backwards. So, I'll just put that out there straight away. However, it is nearly Christmas, so I'm very pleased that you are happy to work with us around that. Certainly, I do remember David Melding's paper, and I'm very happy to work with you. We don't have all of the answers. Certainly, this consultation, I hope, will bring forward some really good responses that we can take forward. We've had the programme, I'm launching the planned consultation today, and then we will have the clean air Act. I heard what Andrew R.T. Davies said about the Act, and the fact that we are not proposing it during this Assembly term. I have committed to producing a White Paper before the end of term. I know that you said that we will blame Brexit. Well, Brexit is a massive issue for my department. You know that my department is absolutely, completely embraced in European legislation and funding and regulation, et cetera. So, it has taken a focus away from things like this. I would love to bring a clean air Act forward this term, but I am committed to a White Paper. I have to say, legislation isn't the answer to everything. We do have levers that we can use, and I think that we have made significant progress over the last couple of years. One of the things that we've been doing as a Welsh Government in relation to air quality and improving air quality is building an evidence base that we didn't have before. A lot of the time, we looked to the UK Government because they were the ones with all of the evidence. But, I think that we now have the climate emergency, we have the biodiversity issues that you referred to, and the air quality. While there is overlap, they are three very separate things that we have to bring together. Some of the things that we have been doing - . You'll be aware that local authorities currently have powers to introduce low-emission zones, for instance, and clean air zones, so that is already available; they don't need further legislation to be able to do that. You referred to incineration. Obviously, waste doesn't sit with me, but I've had several discussions with Hannah Blythyn, the Deputy Minister for Housing and Local Government around incineration and what we can do. And, of course, we are a responsible nation. We have to deal effectively with our non-recyclable waste in a way that prevents it from polluting the environment or sees the problem being exported. I think that it's very important that we take that responsibility. So, while the incineration of waste material for heat and power is higher up the statutory waste hierarchy, if you like - it's above landfill - I think it is a transitionary step. We need to find a solution to move away from single-use plastics, for instance, and I know the Minister is looking at banning or restricting certain single-use plastic products. You raise a very important point about woodland. We haven't been planting the number of trees that we would have liked to have done, but again, you will see an increase in that, because I'm ensuring that that does occur. In relation to domestic combustion, this is a really interesting area, because obviously that's indoors, that's where people are, and unfortunately the air can be polluted. So, I've been asked the question, 'Are you going to ban wood-burning stoves?' No, we're not. But, what we need to look at is the fuel that's used. So, for instance, we are looking to ban wet wood because we know that the fire obviously has to work even harder to produce the heat, so to look at people using dry wood. If people use wood with varnish or paint on, for instance, that can obviously increase the chemicals. So, I'm going to consult on proposals shortly to ban or restrict the sale of wet wood and traditional coal also, because we know some of the Welsh anthracite smokeless coal, for instance, is actually considered to be a clean product. In relation to the World Health Organization guidelines, I know that you have raised this with me before and I think I answered that we don't know yet whether it's possible to achieve the WHO guidelines absolutely everywhere across Wales, or how it could be achieved at all, really. So, we are looking at that. We do comply with current legislative limits for particulate matter in Wales, but if you look at the guidelines, I think that's about 50 per cent more that we need to look at. So, it's something that we will look at very, very closely. Again, we'll consult on new targets for particulate matter in Wales, and that will take account of the WHO guidelines as part of the development of a clean air Act for Wales. Your last question around transport - you'll be aware that the Minister for Economy and Transport will be brining forward a transport strategy that will have a focus on rural areas. He's also got the buses Bill coming forward. I absolutely agree, we want to see behavioural change with people from that mode, from the car to public transport, but for that to happen, the public transport has to be there. So, again, I've been having discussions with the Minister about all aspects, also around taxis, for instance, and using more low-carbon cars. So, once the strategy is published, you'll be able to see the link between those.
Welsh: Diolch i chi, Andrew R.T. Davies, am y rhestr hir iawn yna o sylwadau ynglŷn â'r ymgynghoriad yr wyf i wedi ei lansio heddiw. Fe wnaf i fy ngorau i ateb eich holl gwestiynau. Mae'n rhaid imi ei alw ef i gyfrif am ddweud y drefn wrth Lywodraeth Cymru. Mae'n dda gweld Sefydliad Prydeinig yr Ysgyfaint yma yng Nghymru yn cydnabod y gwaith da yr ydym ni wedi bod yn ei wneud. Rwy'n falch iawn o'r cynllun, ond fe gafodd cynlluniau'r Torïaid yn Lloegr eu disgrifio gan Sefydliad Prydeinig yr Ysgyfaint fel cyfle a gollwyd gyda risg o golli tir. Felly, rwy'n dweud hynny ar fy union. Fodd bynnag, mae bron yn Nadolig, felly rwy'n falch iawn eich bod chi'n hapus i weithio gyda ni ynglŷn â hyn. Yn sicr, rwy'n cofio papur David Melding, ac rwy'n hapus iawn i weithio gyda chi. Nid oes gennym yr holl atebion. Yn sicr, fe fydd yr ymgynghoriad hwn, rwy'n gobeithio, yn cyflwyno rhai ymatebion da iawn y gallwn ni fwrw ymlaen â nhw. Rydym wedi cael y rhaglen, rwy'n lansio'r ymgynghoriad arfaethedig heddiw, ac yna fe fydd gennym ni'r Ddeddf aer glân. Fe glywais i'r hyn a ddywedodd Andrew R.T. Davies am y Ddeddf, a'r ffaith nad ydym yn ei chynnig yn ystod y tymor Cynulliad hwn. Rwyf wedi ymrwymo i gynhyrchu Papur Gwyn cyn diwedd y tymor. Gwn ichi ddweud y byddwn ni'n rhoi'r bai ar Brexit. Wel, mae Brexit yn broblem enfawr i'm hadran i. Fe wyddoch fod fy adran i wedi mynd i'r afael yn llwyr â deddfwriaeth Ewropeaidd a chyllid a rheoleiddio, ac ati. Felly, mae wedi tynnu'r ffocws oddi ar bethau fel hyn. Hoffwn i'n fawr ddod â Deddf aer glân gerbron y tymor hwn, ond rwyf wedi ymrwymo i Bapur Gwyn. Mae'n rhaid imi ddweud nad deddfwriaeth yw'r ateb i bopeth. Mae gennym ddulliau y gallwn eu defnyddio, ac rwy'n credaf ein bod wedi gwneud cynnydd sylweddol yn ystod yr ychydig flynyddoedd diwethaf. Un o'r pethau yr ydym ni wedi bod yn eu gwneud yn Llywodraeth Cymru, o ran ansawdd aer a gwella ansawdd aer, yw adeiladu sylfaen o dystiolaeth nad oedd gennym o'r blaen. Yn aml iawn, buom yn edrych tuag at Lywodraeth y DU am mai gan y rheini oedd y dystiolaeth i gyd. Ond, erbyn hyn rwy'n credu bod gennym yr argyfwng hinsawdd, mae gennym y materion bioamrywiaeth yr oeddech chi'n cyfeirio atyn nhw, ac ansawdd yr aer. Er bod yna orgyffwrdd, tri pheth gwahanol iawn yw'r rhain ac mae'n rhaid inni ddod â nhw at ei gilydd. Rhai o'r pethau yr ydym ni wedi bod yn eu gwneud - . Fe fyddwch chi'n ymwybodol bod gan awdurdodau lleol bwerau ar hyn o bryd i gyflwyno parthau allyriadau isel, er enghraifft, a pharthau aer glân, felly mae hynny eisoes ar waith; nid oes angen mwy o ddeddfwriaeth arnyn nhw i allu gwneud hynny. Roeddech chi'n cyfeirio at losgi gwastraff. Yn amlwg, nid fy nghyfrifoldeb i yw gwastraff, ond rwyf wedi cael sawl trafodaeth gyda Hannah Blythyn, y Dirprwy Weinidog Tai a Llywodraeth Leol, ynglŷn â llosgi a'r hyn y gallwn ni ei wneud. Ac, wrth gwrs, rydym ni'n genedl gyfrifol. Mae'n rhaid ymdrin yn effeithiol â'r gwastraff na ellir ei ailgylchu mewn ffordd na fydd yn llygru'r amgylchedd nac yn allforio'r broblem honno. Rwy'n credu ei bod yn bwysig iawn ein bod yn cymryd y cyfrifoldeb hwnnw. Felly, er bod llosgi deunydd gwastraff ar gyfer gwres a phŵer yn uchel iawn o ran hierarchaeth gwastraff statudol, os mynnwch chi - mae'n uwch na thirlenwi - rwyf i o'r farn ei fod yn gam trosiannol. Mae angen inni ddod o hyd i ddatrysiad ar gyfer symud oddi wrth blastigau untro, er enghraifft, a gwn fod y Gweinidog yn ystyried gwahardd neu gyfyngu ar rai cynhyrchion plastig untro. Rydych chi'n codi pwynt pwysig iawn ynglŷn â choetir. Nid ydym wedi bod yn plannu'r niferoedd o goed y byddem wedi hoffi gwneud, ond unwaith eto, fe welwch chi gynnydd yn hyn, oherwydd rwy'n sicrhau bod hynny yn digwydd. O ran hylosgi domestig, mae hwn yn faes diddorol iawn, oherwydd yn amlwg mae hynny'n digwydd dan do, dyna lle mae pobl yn byw, ac yn anffodus fe all yr aer gael ei lygru. Felly, fe ofynnwyd y cwestiwn imi, 'A ydych chi'n mynd i wahardd stofiau sy'n llosgi pren?' Nac ydym. Ond, yr hyn y mae angen ei ystyried yw'r tanwydd a ddefnyddir. Felly, er enghraifft, rydym yn ceisio gwahardd coed gwlyb oherwydd gwyddom yn amlwg fod yn rhaid i'r tân weithio hyd yn oed yn galetach i gynhyrchu'r gwres, felly mae angen i bobl ddefnyddio coed sych. Os yw pobl yn defnyddio pren gyda farnais neu baent arno, er enghraifft, fe all hynny'n amlwg gynyddu'r cemegau. Felly, rwy'n mynd i ymgynghori ar gynigion cyn bo hir i wahardd neu gyfyngu ar werthu coed gwlyb a glo traddodiadol hefyd, oherwydd gwyddom fod peth o'r glo carreg di-fwg o Gymru, er enghraifft, yn cael ei ystyried yn gynnyrch glân. O ran canllawiau Sefydliad Iechyd y Byd (WHO), rwy'n gwybod eich bod chi wedi codi hyn gyda mi o'r blaen ac rwy'n credu imi ateb nad ydym yn gwybod eto a yw'n bosibl cyflawni canllawiau'r WHO ym mhobman ledled Cymru, na sut y gellid ei gyflawni o gwbl, mewn gwirionedd. Felly, rydym yn ystyried hynny. Rydym yn cydymffurfio â'r terfynau deddfwriaethol presennol ar gyfer deunydd gronynnol yng Nghymru, ond os edrychwch chi ar y canllawiau, rwy'n credu bod hynny tua 50 y cant yn fwy y mae angen inni edrych arno. Felly, mae hyn yn rhywbeth y byddwn ni'n ei ystyried yn ofalus iawn. Unwaith eto, fe fyddwn ni'n ymgynghori ar dargedau newydd ar gyfer deunydd gronynnol yng Nghymru, a bydd hynny'n rhoi ystyriaeth i ganllawiau'r WHO fel rhan o'r broses o ddatblygu Deddf aer glân i Gymru. Eich cwestiwn olaf ynghylch trafnidiaeth - fe fyddwch chi'n ymwybodol y bydd Gweinidog yr Economi a Thrafnidiaeth yn bwrw ymlaen â strategaeth drafnidiaeth a fydd yn canolbwyntio ar ardaloedd gwledig. Bydd hefyd yn cyflwyno'r Bil bysiau. Rwy'n cytuno'n llwyr, rydym eisiau gweld pobl yn newid eu hymddygiad, i ffwrdd o ddefnyddio'r car tuag at drafnidiaeth gyhoeddus, ond er mwyn i hynny ddigwydd, mae'n rhaid i'r drafnidiaeth gyhoeddus fod ar gael. Felly, unwaith eto, rwyf wedi bod yn cael trafodaethau gyda'r Gweinidog ynglŷn â phob agwedd ar hynny, o ran tacsis hefyd, er enghraifft, a defnyddio mwy o geir carbon isel. Felly, ar ôl i'r strategaeth gael ei chyhoeddi, byddwch chi'n gallu gweld y cysylltiad rhwng y rhain.